Z A P I S N I K
17. sjednice Vijeća Mjesnog odbora Gornja Kustošija,
27. listopada  2022.
u prostorijama MS, Kustošijanska 276,
s početkom u 19 sati

NAZOČNI ČLANOVI VIJEĆA: Valentina Šipek, Dijana Zović, Krunoslav Milas, Damir Krznarić, Igor Martek, Iva Buljan Meić, Lovro Catela, Martina Mujić

Potpredsjednica  konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.
[bookmark: _GoBack]Vijeće jednoglasno usvaja Zapisnik 16.  sjednice.

Uz dodatak 4 točke, Vijeće jednoglasno usvaja

DNEVNI RED
1. Dežurstvo vijećnika, promjena termina
2. Kustošijanska – niveliranje rubnjaka
3. Potok Kustošak – čišćenje korita
4. Plan Malih komunalnih akcija Vijeća Mjesnog odbora Gornja Kustošija za 2023.
5. Asfalterski program Plana Malih komunalnih akcija Vijeća Mjesnog odbora Gornja Kustošija za 2023.
6. Lea Muellera 7 – zaraslo rastinje
7.  Informacije, pitanja i prijedlozi

Zapisnik vodi Ivica Ivašković
Ad. 1
Dežurstvo vijećnika, promjena termina
Vijećnici su dobili pisani materijal
Vijeće jednoglasno usvaja
Z A K LJ U Č A K
 o promjeni termina dežurstva Vijećnika
1. Vijeće će održavati dežurstva u prostoru Mjesnog odbora, Kustošijanska 276 svaki drugi ponedjeljak u mjesecu u terminu od 18.00 do 19.00.

1. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad. 2
Kustošijanska – niveliranje rubnjaka
Vijećnici su dobili pisani materijal
Vijeće jednoglasno usvaja
Z A K LJ U Č A K
 o upuštanju rubnjaka u Kustošijanskoj ulici

1. Vijeće traži niveliranje odnosno upuštanje rubnjaka u Kustošijanskoj ulici cijelom dužinom postojeće biciklističke staze, od Ilice do Graberja, obzirom da su isti visoki i predstavljaju ozbiljan problem prometovanju biciklima, romobilima, invalidskim i dječjim kolicima.

2. Vijeće traži upuštanje rubnjaka i u ostatku Kustošijanske ulice gdje trenutno nije iscrtana biciklistička staza iz istog razloga. Osobito po ulicama koje se križaju s Kustošijanskom na istočnoj strani (Badljevinski put, Kvaternikova, Divoselska, Suhopoljski put, Gorenci, …)

3. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.



Ad. 3
Potok Kustošak – čišćenje korita
Vijećnici su dobili pisani materijal
Vijeće jednoglasno usvaja
Z A K LJ U Č A K
 o čišćenju korita potoka Kustošak
1. [bookmark: _heading=h.gjdgxs]Vijeće traži čišćenje korita potoka Kustošak na potezu od Ilice do Graberja.

2. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad. 4
Plan Malih komunalnih akcija Vijeća Mjesnog odbora Gornja Kustošija za 2023.
Vijećnici su dobili pisani materijal
Vijeće jednoglasno usvaja
Plan malih komunalnih akcija
Mjesnog odbora Gornja Kustošija u 2023.


	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Gornja Kustošija (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2.  Planirana sredstva za financiranje ovog plana u iznosu od ukupno 116.760,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	19.180,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	97.580,00

	Ukupno
	116.760,00 



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 6.194 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 113.645 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 68.306,00 eura za asfalterski program i
	- 30 % ili 29.274,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Črnomerec u 2023.



Ad. 5
Asfalterski program Plana Malih komunalnih akcija Vijeća Mjesnog odbora Gornja Kustošija za 2023.
Vijećnici su dobili pisani materijal
Vijeće jednoglasno usvaja
Z A K LJ U Č A K 
o Asfalterskom programu Plana Malih komunalnih akcija Vijeća Mjesnog odbora Gornja Kustošija za 2023. godinu
1. Vijeće traži da se u okviru asfalterskog programa Plana Malih komunalnih akcija za 2023. godinu obnovi asfalt na slijedećim lokacijama:
1. Završje I. odvojak 1-10
2. Kustošijski Venec  100 - 140
3. Peršinci 17 – 24

Ovaj će zaključak biti dostavljen Gradskom uredu za mjesnu samoupravu.	

Ad. 6
Lea Muellera 7 – zaraslo rastinje
Vijećnici su dobili pisani materijal
Vijeće jednoglasno usvaja
Z A K LJ U Č A K
 o orezivanju raslinja u ulici Lea Muellera 7
1. Vijeće traži da Gradski ured za obnovu, izgradnju, prostorno uređenje, graditeljstvo, komunalne poslove i promet, Sektor komunalnog i prometnog redarstva izvrši uviđaj na lokaciji Lea Muellera 7 gdje neodržavano raslinje izlazi na nogostup i otežava kretanje prolaznika te poduzme potrebne radnje kako bi se navedeni problem otklonio.
2. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad. 7
Informacije, pitanja, prijedlozi
Vijećnici su dobili pisani materijal

Zagreb,  27. listopada 2022.


                                                                                                                    Predsjednica Vijeća 
                                                                                      Mjesnog odbora Gornja Kustošija

							   	     Valentina Šipek



